Polisiebeampte dood, ander beseer in botsing | Maroela Media
Een van die motorwrakke. (Foto: Verskaf)
’n Polisiebeampte is dood en ’n ander ernstig beseer gedurende ’n trompop botsing Saterdagoggend in die noorde van Pretoria.
Xander Loubser, woordvoerder van Ambu-Link, sê die voorval het omstreeks 05:30 op Steve Biko-weg plaasgevind.
Volgens Loubser het twee voertuie na bewering reg van voor gebots. Twee polisiebeamptes was in die wrak van een van die motors vasgekeer. Die een polisiebeampte is op die toneel dood, terwyl die ander polisiebeampte ernstige beserings in die voorval opgedoen het.
Loubser sê die pasiënt is op die toneel gestabiliseer voordat hy met ’n lugambulans na Netcare Milpark-hospitaal in Johannesburg gevlieg is.
Die bestuurder van die ander voertuig is ook ernstig beseer in die ongeluk en het mediese behandeling ontvang.
Die nodige owerhede was vanoggend op die toneel.
Ek kan nie glo n kar wat so lyk het ten tye van die ongeluk 60 km per uur beweeg nie want dit is die spoed beperking in Steve biko rylaan.
Een van daardie twee voertuie het teen’n geweldige spoed gery en in my opinie is dit die voertuig met die polisie in. Hulle dink die pad behoort mos aan hulle!
Volgens my is die grootste gedeelte van Steve Biko rylaan n eenrigting pad…. Hoe kon dit n kop-aan-kop botsing wees behalwe as iemand teen die verkeer ingery het…. Behalwe bo by Wonderboom skool word dit saamgegooi…. Weet iemand waar het die ongeluk plaasgevind?
Om 60 km per uur te ry is die mees gevaarlikste spoed in ons land. Die meeste noodlottige ongelukke vind plaas op hierdie spoed. (Tong in die kies)